open-index/open-wikipedia-markdown huggingface dataset:
Мајдугури

**Мајдугури** () или **Јерва** (*Yerwa*) — главен град на сојузната држава Борно во Нигерија. Тој е дом на два пазара, музеј и аеродром. Градеот ги има едни од најдобро опремените универзитети и болници во Нигерија. Фудбалскиот клуб Воини на ел-Канеми е од овој град.

На 8 февруари 2006 имаше протести и бунтови против постерите на Мухамед публикувани во данскиот весник Јиландс-Постен, кои оставија околу 16 жртви. Единаесет цркви беа запалени за време на протестите.

Градот лежи на крајот на железничката линија за Порт Харкурт.

Познат е по многуте напади од страна на терористичката организација Боко Харам.

## Надворешни врски
* Ал Џазеира: Петнаесетмина убиени во бунтовите за цртаните со Мухамед

Категорија:Градови во Нигерија
Категорија:Населени места основани во 1907 година
Гвинејски Залив

:*Ова е статија за залив во Западна Африка. За останати значења на поимот видете ја [[Гвинеја (појаснување)|страницата за појаснување]].*

thumb|right|350px|Карта на Гвинејскиот Залив.

**Гвинејскиот Залив** е дел од Атлантскиот Океан сместен југозападно од Африка. Заливот се смета за географски центар на Земјата, бидејќи се наоѓа на нула степени географска ширина и должина (место каде што се среќаваат екваторот и нултиот меридијан).

Заливот го носи името од поранешните имиња за бреговите во Африка. Јужниот брег на Западна Африка, северно од Гвинејскиот Залив, беше историски нарекуван "Горна Гвинеја". Западниот брег на Јужна Африка, на исток, беше историски познат како "Долна Гвинеја". Името "Гвинеја" е сè уште приврзано за имињата на трите земји во Африка: Гвинеја, Гвинеја-Бисао и Екваторска Гвинеја, како и за Нова Гвинеја во Меланезија.

Меѓу многуте реки кои се влеваат во Гвинејскиот Залив се реката Нигер, Волта и Конго. Брегот на заливот вклучува Бенинскиот и Бонискиот Залив (Бијафра).

## Поврзано
* Западна Африка


Категорија:Заливи во Африка
Категорија:Заливи во Атлантскиот Океан
Порт Харкурт

**Порт Харкурт** (; , *Iguocha* или *Ugwuocha*) — град кој се наоѓа во Делтата на Нигер во Нигерија. Тој е административен центар и главен град на сојузната држава Риверс. Порт Харкурт бил основан од Британците во 1912 година на копно населено со народите Иквере и Иџав. Британците го именувале овој град по Луис Вернон Харкурт, британски државен секретар за колониите (1910–1915).

Главната намена на ова пристаниште била да извезува јаглен кој доаѓал во големи количества од рударскиот град Енугу на север преку реката Бони на која и е сместен овој град. Порт Харкурт има 3,560,230 жители, што го прави четвртиот најголем град во земјата по Лагос, Ибадан и Кано. Тој е главен индустриски центар, па затоа има голем број на повеќенационални фирми, како и други индустриски претпријатија. Бизнисот поврзан со нафта се одвива тука. Порт Харкурт е водечкиот град за рафинирање на нафта во Нигерија. Во градот има и риболовна индустрија и рибен пазар.

Главна атракција во градот е неговиот музеј. Транспортот се одвива преку меѓународниот аеродром, железничката линија до Мајдугури и траекти до Нембе, островот Бони и островот Брас.

Сегашен гувернер е д-р Петер Одили од Народната демократска партија кој победи на изборите за втор мандат во 2003 година.

Порт Харкурт е и еден од центрите за христијански развој во регионот и е домаќин на неколку големи цркви. Овој град е познат и по тоа што има големи количества резервна нафта.

## Надворешни врски
* Водич низ Порт Харкурт

Категорија:Градови во Нигерија
Категорија:Населени места основани во 1913 година
Директориум

**Директориумите** се слични на пребарувачите по тоа што може да се пребаруваат, но за разлика од нив процесот на полнење и класификација на информациите најчесто не се одвива автоматски, туку „рачно“, со интервенција на луѓе.

Освен пребарување со клучни зборови, уште една одлика на директориумите е што нудат разгледување на нивните содржини по области.

## Надворешни врски

* Директориум на македонски фирми 
* Маседониа срч е портал со директориум.
* Macedonian Directory 

Категорија:Семрежје
Банги

**Банги** е главен и најголем град во Централноафриканската Република. Мнозинството од населението на оваа република живее во западните делови од државата, близу Банги.

Банги се наоѓа на северните брегови на реката Убанги, по серија од брзаци кои го ограничуваат водениот сообраќај. Реката Убанги свртува остро на југ под Банги и се влева во реката Конго, јужно од екваторот близу Бразавил, како една од главните северни притоки. Реката ја обележува границата помеѓу Централноафриканската Република и Демократската Република Конго. Конговскиот град Зонго е сместен на спротивната страна од Банги, на другиот брег од реката.

Градскиот центар лежи близу реката и во него се наоѓаат големата триумфална арка посветена на Бокаса, Претседателската Палата и централниот маркет.

Банги бил основан во 1889 година во она што тогаш било француска колонија Горен Убанги, подоцна преименувана во Убанги-Шари, дел на Француска Екваторска Африка.

Универзитетот во Банги, основан во 1970 година има околу 2900 студенти и го монополизира неземјоделското факултетско образование во Централноафриканската Република.

## Наводи

Категорија:Централноафриканска Република
Категорија:Главни градови во Африка
Категорија:Населени места основани во 1889 година
Киншаса

left|215px|Булеварот "30 Јуни" во центарот на Киншаса

**Киншаса, Демократска Република Конго** 20px|Демократска Република Конго




	Површина
	 9,965 км<sup>2</sup>


	Население
	7.500.000(приб.; според 2005)


	Густина на насел.
	752,63/км2


	Административна поделба
	Градска провинција Киншаса


        Национален јазик
	Лингала


	Гувернер
	Кимбембе Мацунга


	Број на општини
	24

	
        Најголема општина
	Малуку

	
       Координати:
	 4°16′Ј, 15°17′И












**Киншаса** е главниот, а воедно и најголемиот град во Демократската Република Конго. Со население од 7,5 милиони жители, овој град заедно со Јоханесбург е најголемиот во подсахарска Африка, по Лагос. Во рамките на Африка, Киншаса е третиот најголем град, по Лагос и Каиро.

Киншаса е град на остри контрасти, со елитни резиденцијални и комерцијални области, два универзитета и пространи сиромашни населби, сите коегзистирајќи заедно.

Градот се наоѓа на јужниот брег на реката Конго, наспроти градот Бразавил, главниот град на Република Конго.

Главните области на градот се Cité de l'OUA, дом на Владата на Демократската Република Конго, Зоната Матоњ, меѓународно позната по нејзиниот ноќен живот и резиденцијалната област Гомбе. Киншаса има главно речно пристаниште сместено на плажата Нгобила на кое постојано се одвива сообраќај до Бразавил и Банги, како и железница до Матади и аеродромот Н'Дџили.

Бележити обележја на градот се зградата СОЗАКОМ и облакодерите на хотелот Мемлинг, централниот маркет, Киншаскиот музеј и Академијата за уметност. Булеварот 30 Јуни ги поврзува областите на градот. Киншаса е дом на националниот стадион на државата - Стадионот на Мартирите.

Овој град бил основан како трговско место од Хенри Мортон Стенли во 1881 година и именуван како Леополдвил во чест на кралот Леополд II Белгиски, кој владеел со огромната територија на Демократска Република Конго. Трговското место се претворило во прво најважно пристаниште по Ливингстоновите Водопади: најпрво сите добра кои пристигнувале во Леополдвил од внатрешноста морале да се пренесат со транспортен брод до пристаништето во Матади. Доизградбата на железницата во 1898 овозможила побрз начин на транспорт и го условила брзиот развој на Леополдвил. Во 1920 година, градот бил издигнат во главен град на белгиски Конго, заменувајќи го приморскиот град Бома.


Категорија:Главни градови во Африка
Категорија:Градови во Демократска Република Конго
Категорија:Покраини во Демократска Република Конго
Категорија:Населени места основани во 1881 година
Сокото

**Сокото** (што е модерна верзија за локалното име *Sakkwato*) — град кој се наоѓа во северозападниот регион на Нигерија и е главен град на областа Сокото.

Градот е познат по Султановата Палата, џамијата Шеху и својот голем пазар. Сокото има и аеродром.

## Надворешна врска

* Британското освојување на Сокото - 1903 

Категорија:Градови во Нигерија
Огбомошо

Градот **Огбомошо** се наоѓа во областа Ојо во југозападна Нигерија. Овој град бил основан во 17 век од воините кои го бранеле Јорубаланд од освојувачките фулански џихадисти. Огбомошо брои 1,1 милион жители.

Повеќето од населението на градот припаѓаат на јорубската етничка група, најголемата во Нигерија. Огбомошо има универзитет и локална телевизиска станица која е огранок на националната мрежа.

Спортскиот стадион во Огбомошо има капацитет од 10,000 седишта и е домашен терен на втората дивизија од професионалната фудбалска лига. 

Главни земјоделски призводи од Огбомошо се маниока, житарици, тутун и памук.

Во декември 2021 година, сегашниот Соун, Н.М. Џимох Ојевуми Ајагунгбаде III од кралската куќа Олавуси беше најдолготрајниот Соун во модерната историја и почина на 12 декември 2021 година, на 95-годишна возраст.

Категорија:Градови во Нигерија
Порто Ново

мини|Поглед кон катедралата




110px|Местоположбата на Порто Ново во Бенин

**Порто Ново, Бенин** 25px|Бенин




	Површина
	 ? км2


	Население
	223,552


	Густина на насел.
	? жит./км2


       Координати:
	 6°28' С, 2°36' И












**Порто Ново** (исто така познат и како **Хогбоноу** и **Аџаце**) е главниот град на Бенин. Овој град има околу 223,552 жители и претставува пристаниште кое се наоѓа на островче на Гвинејскиот Залив, во југоисточниот дел на земјата. Порто Ново е вториот најголем град во Бенин, по Котону (град кој е поважен од Порто Ново, како на политички, така и на културен план). Во регионот околу градот се произведуваат палмово масло, памук и капок. Нафтата беше откриена во 1990-тите и постана важен извозен производ.

## Знаменитости

* Музеј за етнографија во Порто Ново, содржи голема колекција на Јоруба маски, како и предмети поврзани со историјата на градот и Бенин.
* Замокот на кралот Тофа, сега музеј, покажува каков бил животот на африканското кралско семејство.
* *Jardin Place Jean Bayol* е голем плоштад кој има статуа на првиот крал на Порто Ново.
* Музеј Да Силва, музеј за историјата на Бенин. Покажува каков бил животот на Афро-Бразилците кога се вратиле во градот.
* *Палатата на гувернерот* е дом на националната законодавна власт.

## Надворешни врски

* Официјална страница за туризам во Порто Ново 
* Официјални податоци за Порто Ново од мрежното место на бенинската влада 
* Porto-novo.biz 
* Слики на централната џамија во Порто Ново 
* Аџоган 

Порто Ново
Категорија:Бенин
Категорија:Населени места основани во 16 век
Котону

215px|Улица во Котону

**Котону, Бенин** 25px|Бенин




	Површина
	 ? км2


	Население
	1,2 милиони (приб.)


	Густина на насел.
	? жит./км2


       Координати:
	 6°22' С, 2°26' И












**Котону** е економскиот главен град на Бенин, како и неговиот најголем град. Според некои извори, овој град има околу 1,2 милиони жители. Урбаниот дел од градот продолжува да се шири, најзабележливо во западниот дел. Котону лежи во југоисточниот дел на земјата, помеѓу Атлантскиот Океан и езерото Нокоуе.

Во Котону има многу владини и дипломатски служби, иако официјалниот главен град е Порто Ново. Градот е најпознат како главно пристаниште, благодарение на Автономното пристаниште на Котону; исто така, Котону има свој аеродром и железничка линија до Параку. Знаменитостите на Котону се стадионот, катедралата во Котону, централната џамија и 20-хектарскиот пазар Дантокпа, кој има принос од милион франци секоја година. Националниот универзитет на Бенин се наоѓа во Котону. Друга позната знаменитост на овој град се такси-моторите познати како земидџанс.

Името "Котону" на фонскиот јазик значи "устата на реката на смртта".

Категорија:Бенин
Категорија:Населени места основани во 1830 година
Ибадан

thumb|left|250px




215px|Местоположбата на Ибадан во Нигерија

**Ибадан, Нигерија** 25px|Нигерија




	Површина
	 ? км2


	Население
	3,800,000

	Густина на насел.
	? жит./км2


	Административна поделба
	Област Ојо


        Надморска висина
	239 m


       Координати:
	 3° 53' И, 7° 23' С












**Ибадан** (Èbá-Ọdàn) е главен град на нигериската област Ојо. Тој воедно е и најголем град во истата, а се наоѓа во југозападниот дел на Нигерија, 78 милји далеку од Лагос и е позната транзитна точка меѓу крајбрежниот регион и областите на север. Неговото население се проценува на околу 3,800,000 жители. Се смета дека ова е најголемиот автохтон град во Африка, јужно од Сахара. Ибадан бил центар на администрацијата на стариот Западен Регион од деновите на британското колонијално владеење. Делови од античките заштитни ѕидови на градот сè уште стојат до денес. Најбројни жители на градот се Јорубанците.

## Историја

Ибадан, опкружен со седумте ридови, е вториот најголем град во Нигерија. Неговото постоење започнало кога бандите на одметниците на Јоруба (по колапсот на јорупската Ојо Империја) почнале да се населуваат во областа кон крајот на XVIII век, привлечени од неговата стратегиска местоположба меѓу шумите и рамнините. Предколонијалната историја се засновала на милитаризам, империјализам и насилство. Областа околу Ибадан, а самиот Ибадан, станале британски протекторат во 1893 година. Ибадан станал главен трговски центар, што е и денес.

## Економија

Со својата стратешка положба на железничката линија која ги поврзува Лагос и Кано, градот е центар за трговија на маниока, какао, памук, гума и палмово масло. Главни индустриски гранки во областа се оние за преработка на гума, цигари и земјоделски производи.

## Надворешни врски

* Сателитска снимка на Ибадан
* Сцена од улиците на Ибадан
* Панорама на Ибадан

Категорија:Градови во Нигерија
Категорија:Населени места основани во 1829 година
Акра

215px|Центарот на Акра

Акра, Гана 25px|Гана 




	Површина
	? км<sup>2</sup>


	Население
	1,970,400


	Густина на насел.
	?/км2


	Административна поделба
	Регион Голем регион Акра


        Надморска висина
	? m


	Градоначалник
	?


        Број на населби
	3 (поглавни)

	
       Координати:
	 
5°30' С, 0°10' З












thumb|left|200px|Плажата Лабади во Акра.

**Акра** е главниот град на Гана. Има околу 1,970,400 жители (според 2005). Акра е најголемиот град во Гана и е нејзин административен, комуникациски и економски центар. Од индустријата, во Акра е застапена онаа за производство на храна, дрво, текстил, облека и хемикалии. Самиот град се наоѓа во Метрополитенската општина Акра, во Големиот регион Акра.

Акра била основана од народот Га во 15 век како центар за трговија со Португалците, кои изградиле тврдина во градот, а подоцна свои тврдини изградиле и Швеѓаните, Холанѓаните, Французите и Данците сè до крајот на 17 век.

Местоположбата на денешна Акра се претворила во поголем град околу британските, данските и холандските тврдини: Џејмстаун околу британската тврдина, Осу околу данската и Ашертаун околу холандската. Овие три области го формираат јадрото на денешниот модерен град.


Категорија:Градови во Гана
Категорија:Главни градови во Африка
Категорија:Поранешни колонии на Португалија
Категорија:Поранешни колонии на Холандија
Категорија:Поранешни колонии на Данска
Категорија:Населени места основани во 15 век
Ломе

thumb|left|270px




**Ломе, Того** 25px|Того 




	Површина
	90 км2 км<sup>2</sup>(само центарот)


	Население
	737 751


	Густина на насел.
	?/км2


	Административна поделба
	Регион Маритим


        Надморска висина
	30 m


	Градоначалник
	М. Оси Лоде


        Број на населби
	5

	
       Координати:
	 1°13' И, 6°07' С












**Ломе**, со околу 700,000 жители, е главниот град на Того. Тој се наоѓа на Гвинејскиот Залив и е административен и индустриски центар, како и главно пристаниште на земјата. Градот извезува кафе, какао, копар и палмови плодови. Ломе поседува и рафинерија за нафта.

Ломе бил основан во XVIII век од народот Еве. Во 1882, селото (тогаш познато како *Беј Бич* - Крајбрежна Плажа) станало главен трговски центар со пристигнувањето Чико и Октавиано Олимпио како агенти за британската трговска фирма "А. и Ф. Сванзи".

Беј Бич станал главен град на Того кога германските владетели го преместиле седиштето од Анехо во 1897. Градот пораснал брзо, сè додека не бил заземен од Француската армија во 1914 за време на Втората светска војна.

Ломе лежи во крајниот југозапад на Того, долж границата со Гана. Знаменитости во градот се Големиот маркет на Ломе, Националниот музеј на Того, плажите итн.

## Надворешни врски

* Фамилијата Олимпио
* Карта на Ломе

Ломе
Категорија:Того
Категорија:Населени места основани во 18 век
Монровија

**Монровија** е главен град на Либерија. Има 572,000 жители. Економијата на градот е насочувана од неговото пристаниште, коешто било значајно проширено од американските сили за време на Втората светска војна. Главни извозни производи се латекс и железна руда.

Монровија е сместена на полуостров, помеѓу Атлантскиот Океан и реката Месурадо и е главно пристаниште. Градот е скоро целосно опколен со реката Сент Пол. Монровија е најголемиот град во Либерија и е нејзин административен, комерцијален и финански центар.

## Надворешни врски

* Фотографии од Монровија
* Мапа на Монровија 
* МСН Мапа на Монровија 


Категорија:Градови во Либерија
Категорија:Главни градови во Африка
Фритаун

thumb|left|270px
**Фритаун**, со население од 1 070 200 жители — главниот град на Сиера Леоне. Тој се наоѓа на полуостровот Фритаун на Атлантскиот Океан. Економијата на Фритаун е во голема мерка зависна од пристаништето, од каде Сиера Леоне ги извезува најголем дел од своите производи. Од индустријата, застапени се индустријата за пакување на риба, мелење на ориз, рафинирање на нафта, сечење на дијаманти и производство на цигари.

Фритаун
Категорија:Сиера Леоне
Категорија:Населени места основани во 1792 година
Јаунде

215px|Центарот на Јаунде

Јаунде, Камерун 25px|Камерун 




	Површина
	? км<sup>2</sup>


	Население
	1,430,000


	Густина на насел.
	?/км2


	Административна поделба
	?


        Надморска висина
	750 m


	Градоначалник
	?


       Координати:
	 
 3°52' СГШ, 11°31' ИГД










**Јаунде** — главен град на Камерун. Градот брои околу 1,430,000 жители. Тој е вториот најголем град во земјата, по Дуала. Се наоѓа во центарот на Камерун, на околу 750 m надморска висина. Јаунде е сместен на  3°52' СГШ и 11°31' ИГД.
thumb|Катедрала во Јаунде
## Историја

Јаунде бил основан во 1888 од страна на германските трговци како база за трговијата со слонова коска и како земјоделска истражувачка станица. Подоцна овој град бил окупиран од белгиските трупи за време на Втората светска војна и по војната градот станал седиште на Француски Камерун. Тој продолжил да биде главен град на Република Камерун.

## Стопанство

Индустријата вклучува производство на цигари, млечни производи, квасци, клеј, стакло и дрво. Јаунде е регионален центар за кафе, какао, копар, шеќерна трска и гума.

## Наводи


Категорија:Градови во Камерун
Категорија:Главни градови во Африка
Категорија:Населени места основани во 1888 година
Дуала

thumb|right|190px|Новата статуа на слободата во Дуала.
**Дуала** е најголемиот град во Камерун и седиште на камерунската Приморска провинција. Овој град е комерцијалниот главен град на земјата. Во него се наоѓаат најголемото пристаниште во Камерун, како и аеродромот на градот. Во Дуала се регулира најголемиот дел од извозот на земјата, како нафта, какао и кафе, како и трговијата од и со Чад. Дуала е и дом на Еко маркетот, најголем во земјата.

Дуала е изграден на бреговите од реката Вури, чиишто два брега се поврзани со мостот Бонабери. Населението на градот во 1991 година било околу 1,6 милиони, а денес се претпоставува дека е над 2 милиони. Климата е топла и сува.

## Наводи

Категорија:Градови во Камерун
Категорија:Градови во Африка
Канкан

right|250px|Местоположбата на Канкан во Гвинеја.

**Канкан** — град на реката Мило во источна Гвинеја. Тој е третиот најголем град во земјата, со население од 100,192 жители во 1996 година (попис). Канкан бил основан од народот Сонинке во 17 век и станал седиште на империјата Бате, како и важен трговски центар, особено за кола ореви. Градот бил поразен од Саморите во 1879 и окупиран од Франција во 1891 година.

Канкан е познат по својот универзитет, по неговите религиозни луѓе и манго дрвја. Тој е и пристаниште и има свој аеродром.

Категорија:Населени места во Гвинеја
Конакри

right|250px|Местоположбата на Конакри во Гвинеја.**Конакри** (сусу: *Kɔnakiri*) е главен град на Гвинеја. Според податоци од 2002 година, Конакри има 2.000.000 жители. Градот е пристаниште на Атлантскиот Океан. Се наоѓа на 9°30' северно и 13°40' западно.

Конакри се развил на островот Тумбо, близу полуостровот Калоум, со кој е поврзан преку теснец на кој е расположен градот. Конакри бил основан откако Британците го предале островот на Франција во 1887 година. Тој станал главен град на Француска Гвинеја во 1904 и се развивал како пристаниште за извоз на разни производи.

Денес Конакри образува пет области. На југозапад се наоѓа градскиот центар. Знаменитости во градот се Гвинејскиот национален музеј, неколку пазари, Големата џамија итн.

Конакри е познат и по својата ботаничка градина. Овој град е најголемиот во Гвинеја и е нејзин административен, комуникациски и економски центар. Градската економија зависи главно од пристаништето, преку кое се транспортираат алуминиум и банани. Индустријата на градот вклучува преработка на храна и автомобили.
thumb|Народната палата.

Категорија:Главни градови во Африка
Категорија:Населени места во Гвинеја
Категорија:Региони во Гвинеја
Палестинска самоуправа

**Палестинска самоуправа** (најчесто, Палестина) — автономна административна организација што номинално управува со делови од Западниот брег и целиот појасот Газа (кои се дел од Палестинските територии).

Палестинската самоуправа е основана во 1994 година, согласно со Договорот од Осло помеѓу Палестинската ослободителна организација (ПЛО) и израелската влада.

Прв претседател на Палестинската самоуправа бил Јасер Арафат, а негов наследник и денешен претседател е Махмуд Абас. На парламентарните избори во јануари 2006 година радикалното исламистичко движење Хамас ја победи ПЛО и формира влада на чело со Исмаил Ханија. Тензиите помеѓу Хамас и Фатах во текот на 2006 година стануваат се поизразени и почнуваат да добиваат насилни облици. Во судирите што избувнаа од 14 до 16 јуни 2007 година, Хамас ја презеде контролата над Појасот Газа.

## Административна поделба
[мини|десно|300п|Карта на областите во Палестина. [Источен Ерусалим е прикажан како непалестински поради неговото непризнаено припојување кон Израел.]]

Согласно Договорот од Осло, Палестинските територии Западен Брег и Појас Газа се поделени на три подрачја (А, Б и В) и 16 области под Палестинска самоуправа. Од 2007 наваму, две посебни управи полагаат право на власт врз Палестинската самоуправа — едната на Западниот Брег, а другата во појасот Газа.

### Западен Брег

### Појас Газа

## Поврзано
* Појас Газа
* Западен Брег
* Палестинска ослободителна организација
* Палестина
* Палестински територии

## Наводи

Категорија:Палестина
Категорија:Спорни територии
Категорија:Држави и територии настанати во 1994 година
Бисао

right|250px|Местоположбата на Бисао во Гвинеја-Бисао.
мини|Улица во Бисао
**Бисао** е главниот град на Гвинеја-Бисао. Според податоци од 2004, има околу 355,000 жители. Градот се наоѓа на естуарот на реката Геба, на Атлантскиот Океан. Тој е најголемиот град во земјата, главно пристаниште и административен и воен центар. Главни извозни производи на Бисао се кикириките, дрвата, копарот, палмовото масло и гумата. Градот бил основан во 1687 од страна на Португалија како фортифицирано пристаниште и трговски центар. Во 1942 година, Бисао станал главен град на Португалска Гвинеја, но бил заменет со Мадина до Бое во 1973-74. Бисао се наоѓа на 11°52' СГШ и 15°36' ЗГД.

Градот е познат по својот годишен карневал. Други атракции се бараките Форталеза д'Амура, во кои е сместен мавзолејот на Амиклар Кабрал, потоа споменикот Пиџигуити, подигнат во чест на работниците на пристаништето кои биле убиени во штрајкот на пристаништето на 3 август 1959 година, народниот институт за уметност, новиот стадион во Бисао и локалните плажи. Многу згради во градот се разурнати за време на граѓанската војна во Гвинеја-Бисао, вклучувајќи ја и претседателската палата на Гвинеја-Бисао и францускиот културен центар на Бисао. Градскиот центар сè уште не е развиен.

Аеродромот на Бисао е Меѓународен аеродром „Освалдо Вјеиро“.


Категорија:Градови во Гвинеја-Бисао
Бисао
Категорија:Гвинеја-Бисао
Категорија:Поранешни колонии на Португалија
Категорија:Населени места основани во 1687 година
Банџул

right|275px|Местоположбата на Банџул во Гамбија.
мини|Банџул
**Банџул** () — главен град на Гамбија. Населението на градот изнесува 34,828 жители, но вкупната урбана област е поголема, со околу 523,589 жители (според пописот од 2003). Градот се наоѓа на островот Сент Мери (или **Банџулски Остров**), каде реката Гамбија се влева во Атлантскиот Океан. Банџул е сместен на 13°28' северно и 16°36' западно.

Во 1816, британците го основале Банџул како трговско место и база за разбивање на трговијата со робови. Тогаш градот бил именуван како *Батарст*, по Хенри Батарст, секретар на британската колонијална канцеларија, но бил преименуван во Банџул во 1973 година.

thumb|left|240px|''Арка 22'' на влезот во Банџул.

На 22 јули 1994, Банџул бил местото каде се случил државен удар. Во спомен на овој настан, на влезот од градот била изградена арката 22. Таа е висока 35 метри и е дом на текстилен музеј.

Атракции во градот се Гамбискиот народен музеј, маркетот Алберт, државната куќа во Банџул, судот во Банџул, две катедрали и неколку поголеми џамии.

Банџул е главната урбана област на Гамбија и е нејзин економски и административен центар. Како четвртата најгусто населена земја во Африка, Гамбија има повеќе од една урбана област. Преработката на кикирики е главната индустриска гранка на земјата, но пчелиниот восок, палмовите дрва, палмовото масло сè уште се извезуваат од пристаништето.

Фериботи пловат од Банџул до Бара. Меѓународниот аеродром на Банџул лежи во непосредна близина на градот.


Категорија:Главни градови во Африка
Категорија:Градови во Гамбија
Категорија:Населени места основани во 1816 година
Дакар

мини|Дакар
:*За релито Дакар, видете [[Рели Дакар]]. За израелската подморница, видете [[INS Дакар]].*

**Дакар** е главен град на Сенегал, сместен на Капвертскиот Полуостров, на брегот на Атлантскиот Океан. Неговата позиција на западниот раб на Африка (тој е најзападен африкански град) е погодна точка за трансатлантската и европската трговија. Овој факт го потпомогна развивањето на градот во главно регионално пристаниште.

Во 2023, населението на метрополитенската област било проценето на 2,4 милиони луѓе, од кои 1,278,469 се постојани жители на Дакар. Овој град е главен административен центар, дом на Народното собрание на Сенегал и Сенегалската претседателска палата.
## Наводи

Дакар
Категорија:Сенегал
Категорија:Населени места основани во 15 век
Валона

thumb|Валона (Сликано од страна на Марк Морел)

**Валона** (албански: Vlorë; италијански: Valona) е град во Албанија и второто поголемо пристаниште по Драч, сместен на Валонскиот Залив. Според податоците од 2003 година, во Валона живеат околу 85.000 жители.

Категорија:Старогрчки градови

Категорија:Валона (област)
Категорија:Споменици на културата во Албанија
Категорија:Населени места основани во 6 век п.н.е.
Нуакшот

**Нуакшот** (на арапски: نواكشوط или انواكشوط [прев. "Местото на ветровите"] Nawākšūṭ) е главен и најголем град на Мавританија. Доколку не се брои Каиро и градовите северно од Атласките Планини, тој е и најголемиот сахарски град. Нуакшот е административен и економски центар.

Нуакшот се наоѓа на атлантскиот брег на пустината Сахара, во Западна Африка. Освен кејот на Нуакшот и неговото пристаниште, крајбрежниот појас во градот е неурбанизиран и подложен на поплави.

Како резултат на брзиот развиток, градот е доста проширен, со неколку висококатници. Тој е и место на соочување на урбаните Мавританци и нивните номадски сограѓани.

Нуакшот е изграден околу голема трилиниска улица - Авенија Абд ан-Насир, која оди североисточно низ градскиот центар до аеродромот. Другите главни улици се именувани (на француски јазик) по 
важни мавритански личности или меѓународни личности од 1960-тите: Авенија Де Гол, Авенија Кенеди и Авенија Лумумба на пример.

Температурата во Нуакшот варира од 33&nbsp;°C (92&nbsp;°F) и 13&nbsp;°C (56&nbsp;°F), а просечното количество на дожд е 178&nbsp;mm годишно.

Нуакшот
Категорија:Мавританија
Категорија:Плански градови
Категорија:Населени места основани во 1659 година
Белоруска Советска Социјалистичка Република

**Белоруска Советска Социјалистичка Република** ― една од сојузните републики на СССР. Таа била една од четирите земји-основачи на СССР во 1922 година. Постоела од 1 јануари 1922 па сè до 8 декември 1991 година.

## Демографија
Според пописот од 1959 година, населението на републиката било составено од:

Народности:
*Белоруси – 81%
*Полјаци – 16%
*Литванци – 5%
*Украинци – околу 1%
* Евреи - околу 1%
*Руси - <1%

Најголеми градови биле:
*Минск
*Брест
*Гомељ
*Гродно
*Могиљов
*Витебск
*Бабрујск

## Поврзано
* Белорусија
* Држави-заложници
* Белорусизација
* Русификација на Белорусија

## Забелешки

## Наводи

## Библиографија
* 

## Дополнителна литература
* 
* Bekus, Nelly. *Struggle over Identity: The Official and the Alternative "Belarussianness" * (Budapest: Central European University Press, 2010);
* Bemporad, Elissa. *Becoming Soviet Jews: The Bolshevik Experiment in Minsk* (Indiana UP, 2013).
* Epstein, Barbara. *The Minsk Ghetto 1941–1943: Jewish Resistance and Soviet Internationalism* (U of California Press, 2008).
* 
* 
* 
* 
* 
* 
* 
* 
* Rudling, Pers Anders. *The Rise and Fall of Belarusian Nationalism, 1906–1931* (University of Pittsburgh Press; 2014) 436pp online review
* 
* 
* 
* 
* 
* 
* Vakar, Nicholas Platonovich. *Belorussia: the making of a nation: a case study* (Harvard UP, 1956).
* Vakar, Nicholas Platonovich. *A bibliographical guide to Belorussia* (Harvard UP, 1956).
* 
* 
* 

## Надворешни врски
*''Белорусија : забрзувајќи кон изобилие'' од Тихон Киселев.
Нуадибу

алт=Центарот во Нуадибу|мини|Центарот во Нуадибу

**Нуадибу** (арапски: نواذيبو; поранешен **Порт Етијен**; население 90,000) е вториот најголем град во Мавританија и служи како комерцијален центар на земјата.

Нуадибу се наоѓа на полуостров долг 40 милји наречен Рас Нуадибу, Кап Бланк или Кабо Бланко, од кој западната страна е дел на Западна Сахара. Нуадибу е на милја од границата.

Градот е поделен на четири главни области: градскиот центар, вклучувајќи го и аеродромот, Нумероват на север (главната населена област), Кавадо на југ, од каде има пат за Порт Минералиер, каде железната руда ископана во Зуерат се извезува.

Атракции во Нуадибу се Table Remarquable, неколкуте маркети, гробиштата за бродови итн.

Главната економска активност е риболовот.

## Надворешни врски

* Мапи: http://www.fugawi.de/Karten/Vollbild/TPC-NAfrika-5HT-J-1B-10km.gif , http://www.fugawi.de/Karten/Vollbild/TPC-NAfrika-5HT-J-1B-3km.gif 
* Туристички информации за Нуадибу 

Категорија:Мавританија
Рабат

thumb|Хасанската кула.

**Рабат** (арапски **الرباط**, транслитерација **ар-Рабāт** или **ар-Рибāт**), со население од 1,2 милиони жители (проценки според пописот од 2005 година), е главен град на Мароко. Тој е и седиште на регионот Рабат-Сале-Земур-Заер.

Градот се наоѓа на бреговите на Атлантскиот Океан, на устието на реката Боу Регрег. На спротивната страна од реката лежи градот Сале. Двата града заедно имаат околу 1,6 милиони жители. Координатите на Рабат се 34°1'60" северно и 6°49'60" западно. Индустријата на Рабат е претставена со производство на текстил, преработка на храна и градежна индустрија.

Туризмот и присуството на сите странски амбасади во Мароко придонесуваат да Рабат биде вториот најважен град во земјата, по поголемиот и економски значаен Казабланка.

## Надворешни врски

* Влез во Лексикориент 
* Рабатсит  за повеќе информации

Рабат
Категорија:Градови во Мароко
Категорија:Населени места основани во 3 век п.н.е.
Маракеш

thumb|Модерниот дел од Маракеш.
thumb|Плоштадот Џема ел Фна на полноќ.

**Маракеш** (тамазигт: *Murakush*, арапски مراكش *Murrākush*), познат и како „црвениот град“, е град во југозападен Мароко, на падините на Атласките Планини. Градот имал 1.070.838 жители  според пописот од 2004.

Како и многу други северноафрикански градови, Маракеш има две главни области: стариот град (''медина'') и модерниот град.

Меѓународниот аеродром Менара го опслужува Маракеш и околните градови.

## Демографија

Официјалниот број на жители на Маракеш е 1.070.838 (според пописот од 2004), Најголемиот дел од населението на Маракеш е од берберско потекло. Според некои извори, постои и голема меѓународна заедница која се состои главно од Европејци, проценета на околу 10.700 жители, најголемиот дел од кои се пензионирани.  

## Историја
Маракеш е основан во 1062 година, од страна на Јусуф ибн Ташфин. Овој град бил и главен град на Мароко за време на владеењето на Мулај Исмаил. По него, неговиот внук го пренел главниот град од Маракеш во Мекнес.

## Име
*Маракеш / Муракуш* е берберски збор кој значи „Земјата на Господ“. Маракеш е главен град на регионот Маракеш-Тенсифт-Ел Хауц. Овој град го има и најголемиот традиционален пазар во Мароко (*[[соук]]*), а тука се наоѓа и најзафатениот плоштад во цела Африка, наречен *[[Џема ел Фна]]*.

## Маракеш како тема во уметноста и во популарната култура
* „Експресниот воз за Маракеш“ (*Marrakesh Express*) - песна на американската фолк-рок група „Крозби, Стилс и Неш“ (*Crosby, Stills & Nash*) од 1969 година.

## Надворешни врски
* Портал за Маракеш на LexicOrient 
* Google мапи
* Маракеш на magicmorocco.com 
* I love Marrakesh Мрежно место со слики и историјата на Маракеш
* Marrakech.net  Официјалниот градски водич за Маракеш
* Фотографии од Маракеш

## Извори


Категорија:Градови во Мароко
Категорија:Населени места основани во 11 век
Мекнес

thumb|Медреса Боу Инаниа во Мекнес.

**Мекнес** (арапски: مكناس) — град во северен Мароко, сместен 130 километри од главниот град Рабат и 60 километри од Фес. Тој е поврзан со автопат со овие два града. Мекнес бил главен град на Мароко под власта на Мавлај Исмаил (1672 – 1727), пред да биде заменет со Рабат. Има вкупно 536,322 жители (според попис од 2004). Тој е седиште на регионот Мекнес-Тафилалет.

Територијата на која денес е градот била под доминација на Римското Царство во 117 п.н.е.

## Надворешни врски

* Портал на Мекнес & регионот 
* Портал за Мекнес на ЛексикОриент 
* Макнес на магичниот Мароко 

Категорија:Градови во Мароко
Казабланка

thumb|Поглед на булеварот "Париз" во центарот на Казабланка.

**Казабланка** (на шпански значи "бела куќа"; арапски: الدار** البيضاء**, транслитерација: ад-Дар ел-Беј; марокански арапски: **дар Бејда**; берберски: **Тадарт Тасхемлалт**) — град во западно Мароко на брегот на Атлантскиот Океан. Тој е седиште на регионот Голема Казабланка.

Со население од 3,5 милиони жители (според пописот од 2004), Казабланка е најголемиот град во Мароко; тој е и главното пристаниште, и затоа се смета за економскиот главен град на земјата, иако официјалниот главен град и седиште на владата е Рабат.

## Историја

Областа на која денес се наоѓа Казабланка била населена од Берберите во 7 век. Мало независно кралство, во областа тогаш именувана како Анфа, се издигнало во областа во тоа време како резултат на арапското муслиманско владеење и продолжило да опстојува сè додека не било освоено од Алморавидите во 1068 година.

За време на 14 век, под власта на Маринидите, Анфа се изразила по својата важност како пристаниште. Во раниот 15 век, градот пак станал независна држава и служел како безбедно пристаниште за пирати. Но, Португалците го уништиле градот во 1468.

Португалците го реконструирале градот од урнатините на Анфа во 1515, кој го нарекле **Casa Branca**. Тие ја напуштиле областа во 1755 како резултат на земјотрес кој уништил поголем дел од градот.

Конечно, градот бил поново реконструиран од султанот Сиди Мухамед III (1756-1790), внукот на Мавлај Исмаил и сојузник на Џорџ Вашингтон. Името останало **Дар ел Беида** на арапски и **Казабланка** на шпански.

## Во уметноста и во популарната култура
* „Снегот во Казабланка“ — книга на македонската писателка Кица Колбе.
* „Казабланка“ — американски филм од 1942 година, во режија на Мајкл Куртиц.

## Наводи

## Надворешни врски

* Официјален портал на Казабланка 
* Портал на Казабланка 
* Официјален туристички портал на Казабланка 
* Портал на Казабланка во ЛексикОриент 
* Туристичка карта 
* Казабланка на „Волшебното Мароко“ 


Категорија:Градови во Мароко
Категорија:Појавено во 768 година
Категорија:Населени места основани во 7 век п.н.е.
Ел-Ајун

**ел-Ајун** или **Лајун** (; ; ) — неофицијалниот главен град на Западна Сахара, поранешна шпанска колонија, сега главно контролирана и окупирана од Мароко. Тој е седиште на регионот Лајун-Буждур-Сакија ел-Хамра.

Градот има околу 196.331 жител (2010) и е најголем во Западна Сахара. Најмногу од неговите жители се марокански доселеници кои се преселиле во оваа област откако Мароко изврши инвазија на Западна Сахара во 1975, но има значаен број на сахрависко малцинство.

елајун
Категорија:Градови во Западна Сахара
Категорија:Населени места основани во 1938 година
Уџда

**Уџда** (арапски: **وجدة**) — град во источен Мароко со население од околу половина милион жители. Градот се наоѓа на 15 километри западно од Алжир и околу 60 километри јужно од Средоземното Море. Тој е седиште на Ориенталниот регион.
мини|Знаме на Уџда

## Наводи


Категорија:Градови во Мароко
Сафи

**Сафи** (на арапски: **آسفي**) — град во западен Мароко, покрај Атлантскиот Океан. Населението е проценето на 284,750 жители (во 2004). Тој е центар на агломерацијата која има околу 793,000 жители (1987). Сафи е седиште на регионот Дукала-Абда. Градот е главно рибарско пристаниште во земјата. Градот извезува фосфорити и има хемиски фабрики, текстилна индустрија и развиено занаетчиство (за керамика). Сафи е едно од локациите за операцијата Факел на 8 ноември, 1942.
мини|Градот Сафи

## Наводи


Категорија:Градови во Мароко
Агадир

**Агадир** — град во југозападен Мароко, седиште на регионот Сус-Маса-Дра. Има 924,000 жители (во 2014). Благата зимска клима (јануарски просечни дневни температури 20&nbsp;°C) и добрите плажи го направија овој град главно „зимсколетно“ одредиште за северните Европејци. Сегашниот градоначалник е Тарик Кабаџ.

Градот се наоѓа на бреговите на Атлантскиот Океан, близу падините на Атласките Планини, северно од точката каде реката Сус се влева во океанот
left|thumb|250px|Панорама на морскиот брег од Касбах.
right|thumb|250px|Плажата видена од хотелот Анези.
Денес, Агадир е важно риболовно и комерцијално пристаниште, првото пристаниште за сардини во светот. Од Агадир се извезуваат и кобалт, манган, цинк и цитруси. Овој град е познат морски туристички центар со долги песочни плажи. Поради неговите високи згради, пространи патишта, модерни хотели и кафулиња во европски стил, Агадир не е типичен град на традиционалниот Мароко, а е модерен, зафатен и динамичен град. Познат е по својата морска храна и земјоделство.

Градот го служи Аеродромот Ал Масира.
## Наводи

## Надворешни врски

* Портал за Агадир  
* Go Agadir
* WorldStatesmen - Morocco 
* Агадир-Инфо Информации за спортот, хотелите и рестораните во Агадир. Хотелски водич
* Портал за Агадир на Лексикориент 
* Le portail des Amazighs du Maroc 
* Агадир на магичниот Мароко 
* Агадир 

Категорија:Градови во Мароко
Категорија:Населени места основани во 1505 година
Тетуан

**Тетуан** (на арапски: تطوان, со значење "очи" на берберски) е главен град и културен центар на регионот Тангер-Тетуан во северниот дел на Мароко. Тој е единственото отворено мароканско пристаниште на Средоземното Море, неколку милји јужно од Гибралтарскиот Проток. Во 2014, градот имал 463,968 жители.

Категорија:Градови во Мароко
Кенитра

**Кенитра** (на арапски: **القنيطرة**, транслитерација: Ал-Конаитирах, со значење "малиот мост") — град во Мароко, порано познат како **Порт Љаутеј**. Градот е пристаниште на реката Себу и има околу 359,142 жители (според попис од 2004). Кенитра е главен град на регионот Гарб-Чрарда-Бени Хсен.
мини|Печат
Градот бил основан во 1912 година како француско воено пристаниште. Бил преименуван во Кенитра во 1956 кога Мароко стана независен.

## Надворешни врски

* Портал на Лексикориент 

Категорија:Градови во Мароко
Праја

**Праја** (португалски: *Praia*, „*плажа*“) е главниот и најголемиот град во Зелениот ’Рт. Градот се наоѓа на јужниот брег на островот Сантјаго. Праја е административен центар на истоимената општина. Праја е економски, политички и културен центар на Зелениот ’Рт.

## Географија
Праја се наоѓа на висорамнинско место, поточно вулкански висорманскински платоа. Сите овие висорамнини имаат свои имиња, а централната висорманина во Праја се нарекува „Плато“. Урбаниот дел на градот претежно се наоѓа на овие платоа и околните долинчиња.

Долг период само централното „Плато“ се сметало како Праја. Другите висорамнински населени места биле сметани за околни населби или предградија. Поради тоа, денес централниот дел се издвојува во поглед на урбанизацијата. По независноста централното Плато административно се споил со околните населби и се добил денешниот облик на Праја. Урбанизацијата веднаш започнала во населбите и продолжила северно во градот.

## Клима
Праја има пустинска клима со кратки дождливи сезони и долги сушни периоди.Освен од август до октомври речиси и да нема дождови. Годишно просечно има 210 милимегтри врнежи.

## Демографија

Според националната статистичка агенција,  градот имал население од 159.050 жители во јули 2017 година. За споредба, во средината на 19 век Праја имала население од 1500 до 2000 жители.

## Стопанство
мини|десно|270px|Воздушна снимка на Праја.
Праја е комерцијален центар и пристаниште на кое се тргува со кафе, шеќерна трска и тропски овошја. Во овој град е развиена и рибната индустрија. Во близина има неколку плажи.

## Меѓународни односи
Праја е збратимен со:

* Бостон, САД
* Фаро, Португалија
* Фогеира да Фоз, Португалија
* Фуншал, Португалија
* Годномар, Португалија
* Џинан, Кина
* Лисабон, Португалија
* Макао, Кина
* Понта Делгада, Португалија
* Провиденс, САД

## Наводи

## Надворешни врски

* 

Категорија:Зелен ’Рт
Категорија:Главни градови во Африка
Категорија:Градови на Зелениот ’Рт
Категорија:Населени места основани во 16 век
Алжир (град)

frame|right|Карта на Алжир со местоположбата на градот Алжир.
right|250px|Сателитска снимка на провинцијата Алжир.
мини|Џамија Кетшава
**Алжир** (на арапски: **الجزائر** *al-Jazāʼir*, буквално "островите"; берберски: **Ldzayer**) — главен град и најголем град во Алжир во Северна Африка. Според пописот од 2008, населението на градот изнесувало 2,988,145, додека вкупниот број жители во агломерацијата бил 4,500,000. Прекар на градот е *al-Bahjah* (البهجة) или *Alger la Blanche* ("белиот Алжир"), поради белите згради кои се гледаат од морето. Алжир се наоѓа на западната страна на залив на Средоземното Море. Името на градот е резултат на неговата местоположба на слаповите на Сахел, верига од ридови паралелни со брегот.

Модерниот дел од градот е изграден на бреговите на Средоземјето, додека стариот дел е на ридовите. Стариот дел го краси цитадела.

## Наводи

## Надворешни врски
* Историски слики на Алжир
* Карта на Алжир 


Категорија:Главни градови во Африка
Категорија:Поранешни колонии на Шпанија
Категорија:Населени места основани во 10 век
Оран

thumb|300px|Поглед на Оран.
200 px|thumb
**Оран** (арапски: **وهران**, **Вахран**), е град во северозападен Алжир со население од 700,000 жители, сместен на брегот на Средоземното Море. За време на француското владеење во Алжир, Оран бил префектура. Денес градот е седиште на провинцијата Оран (*[[вилаја]]*).

Оран бил основан во 10 век од мурските андалусиски трговци, но бил окупиран од Шпанците на чело со кардиналот Циснерос во 1509. Шпанското владеење траело до 1708, кога градот бил освоен од Отоманците. Шпанската власт била воспоставена повторно во 1732. Како и да е, вредноста на градот како трговско пристаниште се намалила, па затоа кралот Чарлс IV Шпански го продал градот на Турците. Отоманското владеење траело до 1831, кога Оран потпаднал под Франција.

Категорија:Градови во Алжир
Категорија:Поранешни колонии на Шпанија
Категорија:Населени места основани во 1 век
Тангер

**Тангер** (**طنچة** — **Танџа** на берберски и арапски, **Tánger** на шпански и **Tanger** на француски) — град во северен Мароко со население од 669,685 жители во 2004, a во 2014 имаше 974,000. Тој се наоѓа на северноафриканскиот брег, на западниот влез на Гибралтарскиот Проток каде Средоземното Море се среќава со Атлантскиот Океан, кај ’ртот Спартел. Тангер е седиште на регионот Тангер-Тетуан.

Тингис, сега Тангер е антички феникиски град. Античките монети го нарекуваат градот Тенга или Тинга и Титга, а грчките и латинските автори давале најразлични варијации на името.

Категорија:Градови во Мароко
Шпицбершки Острови

**Шпицбершките Острови** или **Свалбард** се група на острови во Северноледениот Океан, околу 635&nbsp;км северно од Норвешка, а североисточно од Гренланд. Зафаќаат површина од 62,422&nbsp;км2, а имаат околу 4,500 жители (главно Норвежани и Руси). Главно место е Лонгјир, важно пристаниште. Останати гратчиња се Грин Харбор и Нов Олесунд. Најголеми острови се Западен Шпицберген и Североисточниот Остров. Климата е арктичка, ублажена со топлата Голфска струја. Средната зимска температура е околу -18°С, а летната околу 6°С. Островите се претежно планински, а најголем врв е Њутновиот Врв, висок 1,717  m; се наоѓаат под многубројни ледници, длабоки фјордови. Богати се со камен јаглен. Од животните ги има белите мечки, ирвасите и поларните лисици.

Со Шпицбершкиот договор од 1920 година е призната сувереноста на Норвешка над архипелагот, кој од 1925 година станува составен дел од Норвешка.

## Слики

Податотека:Adventtoppen Hiorthfjellet from SE side of Adventfjorden Longyearbyen Svalbard on May 23 2025.jpg|Планините Адвентопен и Хиортфјелет во Адвентфјордот, веднаш северно од Лонгирбјен
Податотека:Polar bear warning sign at north eastern perimeter of Longyearbyen Svalbard on May 23 2025.jpg|Предупредувачки знак за поларна мечка на североисточната граница на Лонгирбјен
Податотека:UNIS The university centre in Svalbard from S in distance Adventtoppen Hiorthfjellet May 23 2025.jpg|Универзитетскиот центар во Свалбард (UNIS)



Категорија:Норвешка
Категорија:Острови во Норвешка
Категорија:Острови во Северноледениот Океан
Категорија:Зависни територии во Европа
Категорија:Региони на Арктикот
Категорија:Архипелази во Северноледениот Океан
Категорија:Демилитаризирани зони
Сиди Бел Абес

мини|Улица во Сиди Бел Абес

**Сиди Бел Абес** (арапски: **سيدي بلعباس**) е град во северозападен Алжир кој има околу 180,260 жители (во 1998). Тој е седиште на истоимената провинција. Градот е комерцијален центар на важна област со лозови насади, развиено градинарство, овоштарници. Сиди Бел Абес се развил од француски камп изграден во 1843 година.

Категорија:Градови во Алжир
Тизи Узу

мини|Тизи Узу

**Тизи Узу** (на берберски: **Tizi Wezzu**) е главен Кабиле град во Алжир и седиште на истоимената провинција.

Категорија:Градови во Алжир
Кабили

мини|Жена од Кабилите

**Кабилите** се берберски народи чија традиционална татковина е Кабилија во североисточен Алжир. Нивното име произлегува од планинскиот регион во северен Алжир во кој тие традиционално живеат. Името "кабили" значи "племе" (од арапскиот збор "квабилах", قبيلة). Тие го зборуваат кабилскиот јазик кој е вариетет на берберскиот.

Категорија:Народи
Беџаја

мини|Беџаја

**Беџаја** (be'ʒaja, **Бгајет** на берберски; بجاية на арапски) е средоземно пристаниште на Беџајскиот Залив во провинцијата Беџаја во северен Алжир.

Населението на градот во 1998 било 147,076 жители. Беџаја е најсеверната крајна точка за нафтоводот од Сахара, што го прави овој град да биде главното пристаниште за нафта на бреговите на Средоземното Море.

Категорија:Градови во Алжир
Категорија:Поранешни колонии на Шпанија
Тлемсен

мини|Локација на Тлемсен во Алжир

**Тлемсен** (на арапски: تلمسان) е град во северозападен Алжир и седиште на владата на провинцијата Тлемсен. Неговото население е проценето на 130,000 жители. Името доаѓа берберскиот збор "Tilmisan", што значи "изворите".

Градот се наоѓа во центарот на регион познат по своите плантажи со маслинки и лозови насади. Тлемсен има развиена индустрија за текстил и килими, кои се носат до пристаништето Рашгун за извоз.

Знаменитости во градот се гробовите на Сиди Бу Медиен, чиј гроб е во состав на џамија и Хуари Бумедиен, вториот претседател во Алжир.

Категорија:Градови во Алжир
Категорија:Населени места основани во 2 век